JY LEES NOU Baba no.1 op pad vir oud-Mej. SA en Idols-wenner
Foto: Instagram/@khayamthethwa .
Die voormalige Mej. Suid-Afrika Ntando Kunene-Mthethwa en haar man, die gewese Idols-wenner en radio-aanbieder Khaya Mthethwa, het nie net onlangs hul eerste huweliksherdenking gevier nie, die paartjie het ook nou onthul hulle gaan vir die eerste keer ouers word.
Ntando (25) en haar man, Khaya (31), het die naweek die groot nuus in die sosiale media gedeel dat hul eersteling op pad is.
Die paartjie het op 2 Desember 2017, net drie maande nadat hulle begin uitgaan het, afgehaak.
Khaya het vroeër vanjaar in ’n onderhoud met Huisgenoot se susterstydskrif DRUM behoorlik oor sy vrou gekoer. "Ek is lief vir haar omdat sy haarself en ander respekteer. Buiten haar prestasies is sy ’n wonderlike persoon. God het my gehelp om ’n vrou te kry wat lief is vir God en familie. Sy is ’n gedissiplineerde vrou met sterk familiewaardes," het hy toe vertel.
Ntando het vroeër vandeesmaand ’n foto gedeel van haar en man wat smoorverlief lyk terwyl hulle hul huweliksherdenking vier. "’n Jaar gelede het ek ja gesê vir hierdie man. Vandag sê ek steeds ja. Môre sal ek weer ja sê," het sy toe geskryf.
A year ago I said I do to this guy. Today...I still do. Tomorrow....I will still do. “I-doing” with you has been amazing and I want to “I do” with you for a long time ?????? Happy Anniversary Lovie
A post shared by Ntandoyenkosi Kunene-Mthethwa (@mthethwa_ntando) on Dec 1, 2018 at 8:09pm PST
Khaya, wat in 2012 die agtste seisoen van die sangkompetisie Idols gewen het, het die naweek ook ’n foto van hom en Ntando, wat in 2016 as die mooiste vrou in die land gekroon is, op Instagram gedeel. Op die kiekie glimlag die twee breed van opgewondenheid terwyl hulle Ntando se groeiende babamagie vashou.
"Dankie dat jy een van die grootste geskenke in my lewe dra! Mag God hierdie nuwe reis seën, lief vir jou @mthethwa_ntando. Is dit ’n seun of dogter?” vra die sanger.
Thank you for carrying one the greatest gifts in my life! May God bless this new journey babe @mthethwa_ntando ?? - now is it a boy or a girl? ????‍??
A post shared by Khaya Mthethwa ???? (@khayamthethwa) on Dec 8, 2018 at 5:36am PST
A post shared by Ntandoyenkosi Kunene-Mthethwa (@mthethwa_ntando) on Dec 3, 2017 at 10:25pm PST
Fantastic short left weekend with this young one @mthethwa_ntando ?? #ThankYouBabe
A post shared by Khaya Mthethwa ???? (@khayamthethwa) on Jul 15, 2018 at 9:39am PDT
Ntando straal omtrent en het ook foto’s van haar groeiende bababoep met haar 157 000 Instagram-volgers gedeel.
Onder die gelukwensinge wat ingestroom het was van Liesl Laurie (27), wat in 2015 die Mej. Suid-Afrika-kroon gedra het. "Jy verdien alles en meer,” skryf Liesl, wat destyds tydens die 58ste Mej. Suid-Afrika-kompetisie by Carnival City aan die Oos-Rand die kroon aan Ntando oorhandig.
"Swangerskap het nog nooit so goed gelyk nie," laat nog een van Ntando se volgers hoor. "Baie geluk, jy is pragtig en sal ’n wonderlike ma wees," sê nog een.
Ntando kan duidelik nie wag om ma te word nie. By een kiekie waar sy haar bababoep vashou en glimlag vir die kamera skryf sy: "Die mooiste deel van die lewe".
Meer oor: khaya mthethwa| swanger| model| mej. sa| getroudes| baba| pa| ma| sanger
Stomende Bold-aktrise bevestig gerugte: Sy is swanger!
Ciara verklap hoe sy haar vietse lyfie kry ná baba